CELEX: 32008R1087
Language: hu
Date: 2008-11-05 00:00:00
Title: A Bizottság 1087/2008/EK rendelete ( 2008. november 5. ) az 1493/1999/EK tanácsi rendelet végrehajtása egyes részletes szabályainak megállapításáról, valamint a borászati eljárások és kezelések közösségi kódexének létrehozásáról szóló 423/2008/EK rendeletnek a XVII. melléklet tekintetében történő módosításáról

6.11.2008   
            
            
               HU
            
            
               Az Európai Unió Hivatalos Lapja
            
            
               L 297/11
            
         
      A BIZOTTSÁG 1087/2008/EK RENDELETE
   
   (2008. november 5.)
   az 1493/1999/EK tanácsi rendelet végrehajtása egyes részletes szabályainak megállapításáról, valamint a borászati eljárások és kezelések közösségi kódexének létrehozásáról szóló 423/2008/EK rendeletnek a XVII. melléklet tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 46. cikkére,
   mivel:
   
               (1)
            
            
               Az 1493/1999/EK rendelet V. mellékletének C.4. pontja kimondja, hogy az olyan években, amikor az időjárási feltételek rendkívül kedvezőtlenek voltak, a bor térfogatszázalékban mért alkoholtartalmának növelésére vonatkozó határértékeket maximum 1 %-kal meg lehet emelni.
            
         
               (2)
            
            
               A 423/2008/EK bizottsági rendelet (2) 27. cikke kimondja, hogy az ilyen kedvezőtlen éveket, valamint az érintett szőlőtermő övezeteket, földrajzi régiókat és fajtákat a fenti rendelet XVII. mellékletében kell meghatározni.
            
         
               (3)
            
            
               A 2008. évben tapasztalt rendkívül kedvezőtlen időjárás miatt a természetes alkoholtartalom emelésére az 1493/1999/EK rendelet V. mellékletének C.3. pontjában meghatározott határértékek az Egyesült Királyság borvidékein nem teszik lehetővé olyan bor termelését, amelyre átlagos piaci kereslet lenne. Az Egyesült Királyság számára ezért engedélyezni kell, hogy a természetes alkoholtartalmat legfeljebb 4,5 térfogatszázalékkal növelje.
            
         
               (4)
            
            
               A 423/2008/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 423/2008/EK rendelet XVII. mellékletében szereplő táblázat a következő sorral egészül ki:
   
      
                  „2.
               
               
                  2008
               
               
                  A
               
               
                  Anglia, Wales
               
               
                  Engedélyezett borszőlőfajták”
               
            
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. november 5-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o.
   
      (2)  HL L 127., 2008.5.15., 13. o.